C 177/164
MT
Il-Ġurnal Uffiċjali tal-Unjoni Ewropea
17.5.2023
L-Erbgħa 14 ta’ Diċembru 2022
Artikolu 16e Aċċellerazzjoni tal-użu tal-pompi tas-sħana 1.
Il-proċess tal-għoti ta' permessi għall-installazzjoni tal-pompi tas-sħana ma għandux jaqbeż xahar.
2.
Il-konnessjonijiet tal-grilja mal-grilja tat-trażmissjoni jew tad-distribuzzjoni għandhom ikunu permessi wara li ssir notifika lill-entità rilevanti għal: (a) pompi tas-sħana ta' kapaċità elettrika sa 12 kW; kif ukoll (b) pompi tas-sħana installati minn awtokonsumatur ta' sorsi rinnovabbli, awtokonsumaturi ta' sorsi rinnovabbli li jaġixxu b'mod konġunt u komunitajiet tal-enerġija rinnovabbli skont l-Artikolu 2(14) tad-Direttiva (UE) 2018/2001 ta' kapaċità elettrika sa 50 kW, dment li l-kapaċità tal-installazzjoni tal-ġenerazzjoni tal-elettriku rinnovabbli tal-awtokonsumatur ta' sorsi rinnovabbli tammonta għal mill-inqas 60 % tal-kapaċità tal-pompa tas-sħana sakemm ma jkunx hemm tħassib ġustifikat dwar is-sikurezza jew ikun hemm inkompatibbiltà teknika tal-komponenti tas-sistema. 3.
Id-deċiżjonijiet li jirriżultaw mill-proċessi tal-għoti ta' permessi għandhom ikunu disponibbli għall-pubbliku.
[Am.
32] Artikolu 16f L-Istati Membri għandhom jirrappurtaw lill-Kummissjoni dwar: (a) it-tul tal-proċessi tal-għoti tal-permessi għall-impjanti għall-produzzjoni tal-enerġija minn sorsi rinnovabbli fiż-żoni għall-ħeffa tas-sorsi tal-enerġija rinnovabbli kif ukoll barra minnhom; (b) l-impatt tal-Artikolu 16d fuq it-tul tal-proċess tal-għoti tal-permessi u tal-proċedimenti ġudizzjarji.
Il-Kummissjoni għandha tevalwa l-informazzjoni pprovduta mill-Istati Membri u, jekk ikun xieraq, tipproponi bidliet fil-leġiżlazzjoni rilevanti.”.
▌ Artikolu 4 Traspożizzjoni (1) L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw mal-Artikolu 1, il-punt (10), sa [xahar wara d-dħul fis-seħħ ta' din id-Direttiva].
[Am.
35] L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw mal-Artikolu 1, il-punti (1), (2), (3), (4), (6), (8) u (9), u mal-Artikolu 3 sa [sitt xhur wara d-dħul fis-seħħ ta' din id-Direttiva].
[Am.
36] L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw mal-Artikolu 1, il-punti (5) u (7), u mal-Artikolu 2 sa [sena wara d-dħul fis-seħħ ta' din id-Direttiva].
[Am.
37] Għandhom jikkomunikaw minnufih it-test ta' dawk id-dispożizzjonijiet lill-Kummissjoni.
Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom jinkludu dik ir-referenza meta jiġu pubblikati uffiċjalment.
L-Istati Membri għandhom jiddeċiedu kif issir dik ir-referenza.
(2) L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
Artikolu 5 Dħul fis-seħħ Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
Artikolu 6 Destinatarji Din id-Direttiva hija indirizzata lill-Istati Membri.
Magħmul fi ▌, Għall-Parlament Ewropew
Għall-Kunsill
Il-President
Il-President